Public procurement notice: Contract Notice
Published: 2020-03-12
Buyer: Den centrale finans- og kontraktenhed (CFCU)
Country: TR
Contract type: Supplies
Procedure: Open procedure
CPV classification: 71356200
Submission deadline: 2020-05-11
Award criteria: Lowest price
EU fund: ESF

Technical requirements: Det årlige handlingsprogram for Tyrkiet for 2018 inden for rammerne af instrumentet til førtiltrædelsesbistand (IPA II)
Formålet med denne kontrakt er at bidrage til en forøgelse af andelen af vedvarende energi samt at forbedre energieffektive teknologier i kommunerne med pilotprojekter ved hjælp af tjenester knyttet til forsyning, levering, installation, idriftsættelse, test, inspektion, uddannelse og garantier inden for el-busser og el-ladestationer.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af tilbudsgivere), der faktisk er etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelse af instrumenterne til finansiering af Unionens optræden udadtil (CIR - Common Implementing Regulation) for det gældende instrument, hvorunder kontrakten finansieres (se endvidere punkt 22 nedenfor).
Tilbudsgivere skal fremlægge en underskrevet erklæring vedlagt formularen til afgivelse af bud på indkøbskontrakter om, at de ikke befinder sig i nogen af situationerne anført i afsnit 2.6.10.1 i den praktiske vejledning.
Tilbudsgivere, der står på listerne over restriktive EU-foranstaltninger (se punkt 2.4 i PRAG) på tidspunktet for tildelingsbeslutningen, kan ikke blive valgt til kontrakten.
Bud på dele af et parti vil ikke blive taget i betragtning. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsdokumentet.
Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end ét parti.
Tilbudsgiverne skal ved afgivelsen af bud stille en tilbudsgaranti på 29 000 EUR. Denne garanti vil blive frigivet til ikke-valgte tilbudsgivere, så snart udbudsproceduren er afsluttet, og til den eller de valgte tilbudsgiver(e) ved alle parters underskrivelse af kontrakten. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage, efter at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive annulleret, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Buddene skal vedstås i en periode på 90 dage, regnet fra udløbet af fristen for afgivelse af bud. Under ekstraordinære omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
Følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) Tilbudsgiverens økonomiske og finansielle kapacitet (baseret bl.a. på punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger. Referenceperioden, der vil blive taget i betragtning, vil være de seneste tre afsluttede regnskabsår.
2) Tilbudsgiverens faglige kapacitet (baseret bl.a. på punkt 4 og 5 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste tre år fra fristen for afgivelse af bud.
a) Tilbudsgiveren skal have mindst to fastansatte medarbejdere inden for de seneste tre år — på området for el-busser.
b) Tilbudsgiveren skal have 3 fastansatte medarbejdere ud over dem, der kræves under punkt 16.2, litra a), i løbet af de seneste tre år.